# Jurnalul Oficial C 167A/2019

| | ISSN 1977-1029 |
| --- | --- |
| Jurnalul Oficial
  al Uniunii Europene | C 167A |
| | |
| Ediţia în limba română | Comunicări şi informări | Anul 6216 mai 2019 |

ISSN 1977-1029

Jurnalul Oficial

al Uniunii Europene

C 167A

Ediţia în limba română

Comunicări şi informări

Anul 6216 mai 2019

---

| Cuprins | Pagina |
| --- | --- |
| | V   Anunțuri |
| | PROCEDURI ADMINISTRATIVE |
| | Banca Centrală Europeană |
| 2019/C 167 A/01 | Cerere de exprimare a interesului în vederea numirii unui expert extern drept membru al comitetului administrativ de control al Băncii Centrale Europene (Frankfurt pe Main, Germania) | 1 |

Cuprins

Pagina

V   Anunțuri

PROCEDURI ADMINISTRATIVE

Banca Centrală Europeană

2019/C 167 A/01

Cerere de exprimare a interesului în vederea numirii unui expert extern drept membru al comitetului administrativ de control al Băncii Centrale Europene (Frankfurt pe Main, Germania)

1

---

| RO | |
| --- | --- |

RO

---

V Anunțuri

PROCEDURI ADMINISTRATIVE

Banca Centrală Europeană

| 16.5.2019 | RO | Jurnalul Oficial al Uniunii Europene | CA 167/1 |
| --- | --- | --- | --- |

16.5.2019

RO

Jurnalul Oficial al Uniunii Europene

CA 167/1

---

Cerere de exprimare a interesului în vederea numirii unui expert extern drept membru al comitetului administrativ de control al Băncii Centrale Europene (Frankfurt pe Main, Germania)

(2019/C 167 A/01)

1.   Introducere

Regulamentul (UE) nr. 1024/2013 al Consiliului (1) instituie Mecanismul unic de supraveghere (MUS) în temeiul articolului 127 alineatul (6) din Tratatul privind funcționarea Uniunii Europene. MUS este format din Banca Centrală Europeană (BCE) și autoritățile naționale competente din statele membre a căror monedă este euro, cu posibilitatea stabilirii unei cooperări strânse cu autoritățile competente din statele membre a căror monedă nu este euro. BCE este responsabilă de funcționarea generală a MUS.

În conformitate cu articolul 24 alineatul (1) din Regulamentul (UE) nr. 1024/2013, BCE a instituit un comitet administrativ de control („comitetul administrativ”) pentru efectuarea controlului administrativ intern al deciziilor luate de BCE în exercitarea prerogativelor conferite acesteia prin Regulamentul (UE) nr. 1024/2013, în urma unei cereri de control. În prezent este vacant un post de membru al comitetului administrativ.

Prin urmare, BCE organizează prezenta procedură de cerere de exprimare a interesului pentru numirea unui membru al comitetului administrativ în conformitate cu articolul 4 din Decizia BCE/2014/16 a Băncii Centrale Europene (2).

2.   BCE și comitetul administrativ de control al acesteia

Comitetul administrativ este parte integrantă a MUS. Orice persoană fizică sau juridică poate, în cazurile prevăzute la articolul 24 alineatul (1) din Regulamentul (UE) nr. 1024/2013, solicita controlul unei decizii a BCE adoptate în temeiul acestui regulament și adresate persoanei respective sau care vizează direct și individual respectiva persoană, cu excepția deciziilor Consiliului guvernatorilor luate în temeiul articolului 24 alineatul (7) din acest regulament.

3.   Compunerea comitetului administrativ

În conformitate cu articolul 24 alineatul (2) din Regulamentul (UE) nr. 1024/2013, comitetul administrativ este compus din cinci membri și doi membri supleanți de înaltă reputație. Acesta dispune de suficiente resurse și cunoștințe de specialitate pentru a evalua exercitarea prerogativelor BCE în temeiul Regulamentului (UE) nr. 1024/2013. Membrii comitetului administrativ și cei doi membri supleanți sunt numiți de BCE pentru un mandat de cinci ani, care poate fi prelungit o singură dată, și acționează independent și în interes public.

Cei doi membri supleanți îi vor înlocui temporar pe membrii comitetului administrativ în cazul incapacității temporare, decesului, demisiei ori destituirii acestora sau în cazul în care, în contextul unei anumite cereri de control, există motive justificate pentru îngrijorări serioase cu privire la existența unui conflict de interese, de exemplu, atunci când un membru al comitetului administrativ are un interes privat sau personal care poate influența sau poate părea să influențeze îndeplinirea imparțială sau obiectivă a atribuțiilor acestuia.

Membrii comitetului administrativ și membrii supleanți sunt nominalizați de Comitetul executiv, în urma consultării Consiliului de supraveghere, și sunt numiți de Consiliul guvernatorilor BCE. De asemenea, Consiliul guvernatorilor a stabilit termenii și condițiile de numire a membrilor comitetului administrativ și a supleanților acestora.

4.   Calificările și experiența membrilor și membrilor supleanți ai comitetului administrativ

În conformitate cu articolul 24 alineatul (2) din Regulamentul (UE) nr. 1024/2013, membrii și membrii supleanți ai comitetului administrativ sunt aleși pe baza înaltei reputații a acestora și a cunoștințelor și experienței profesionale relevante dovedite, inclusiv experiență în materie de supraveghere, la un nivel suficient de înalt în sectorul bancar sau al altor servicii financiare. Personalul actual al BCE, precum și personalul actual al autorităților competente sau al altor instituții, organisme, birouri sau agenții naționale sau ale Uniunii, care este implicat în îndeplinirea atribuțiilor conferite BCE prin Regulamentul (UE) nr. 1024/2013, este exclus din procedura de selecție. Membrii și membrii supleanți ai comitetului administrativ nu sunt implicați în altă activitate din sectorul bancar sau financiar care ar putea să-i pună într-o situație de conflict de interese și să le limiteze capacitatea de a controla decizii. Aceștia nu ar trebui să se implice nici în activități care ar putea crea pentru terți imaginea unui conflict de interese instituțional. Printre acestea se numără calitatea de membru al unor comitete externe de control administrativ sau comitete consultative externe ale altor instituții, organisme, birouri sau agenții ale Uniunii. Aceștia trebuie să fie disponibili în urma unei notificări cu termen scurt pentru a audia cereri de control al deciziilor BCE.

Numirea membrului comitetului administrativ se va desfășura într-o manieră care să asigure, în măsura în care este posibil, un echilibru adecvat privind distribuția geografică și între genuri la nivelul statelor membre.

Candidaturile vor face obiectul unei evaluări comparative efectuate de către BCE. În special, vor fi luate în considerare următoarele criterii:

(a)
     
  Criterii de selecție

Candidații trebuie să aibă toate aptitudinile și competențele următoare:

| — | foarte bună cunoaștere și înțelegere a legislației Uniunii în sectorul bancar și al altor servicii financiare; |
| --- | --- |

—

foarte bună cunoaștere și înțelegere a legislației Uniunii în sectorul bancar și al altor servicii financiare;

| — | foarte bună cunoaștere și înțelegere a funcționării sectorului bancar; |
| --- | --- |

—

foarte bună cunoaștere și înțelegere a funcționării sectorului bancar;

| — | foarte bună cunoaștere și înțelegere a procedurilor de supraveghere și a practicii judiciare în contextul căilor de atac în materie de supraveghere. |
| --- | --- |

—

foarte bună cunoaștere și înțelegere a procedurilor de supraveghere și a practicii judiciare în contextul căilor de atac în materie de supraveghere.

În plus, oricare dintre următoarele aptitudini și competențe constituie un avantaj distinct:

| — | experiență în materie de supraveghere în sectorul bancar sau experiență juridică legată de supraveghere; |
| --- | --- |

—

experiență în materie de supraveghere în sectorul bancar sau experiență juridică legată de supraveghere;

| — | înțelegere aprofundată a instituțiilor Uniunii și a proceselor decizionale de la nivelul Uniunii, precum și a altor procese europene și internaționale relevante pentru activitățile BCE, în special ale MUS; |
| --- | --- |

—

înțelegere aprofundată a instituțiilor Uniunii și a proceselor decizionale de la nivelul Uniunii, precum și a altor procese europene și internaționale relevante pentru activitățile BCE, în special ale MUS;

| — | înțelegere aprofundată a atribuțiilor și funcționării BCE, în special ale MUS. |
| --- | --- |

—

înțelegere aprofundată a atribuțiilor și funcționării BCE, în special ale MUS.

(b)
     
  Criterii de eligibilitate

Candidații trebuie să îndeplinească toate criteriile de eligibilitate următoare (la data-limită pentru depunerea candidaturilor). Aceștia trebuie:

| — | să fie resortisanți ai unui stat membru al Uniunii, beneficiind de drepturi depline ca cetățeni; |
| --- | --- |

—

să fie resortisanți ai unui stat membru al Uniunii, beneficiind de drepturi depline ca cetățeni;

| — | să aibă cunoștințe avansate de limba engleză, cu abilități dovedite de redactare și de susținere de prezentări; |
| --- | --- |

—

să aibă cunoștințe avansate de limba engleză, cu abilități dovedite de redactare și de susținere de prezentări;

| — | să cunoască bine cel puțin o altă limbă oficială a Uniunii. |
| --- | --- |

—

să cunoască bine cel puțin o altă limbă oficială a Uniunii.

Cunoașterea avansată sau bună a altor limbi oficiale ale Uniunii ar constitui un avantaj.

În plus, candidații trebuie să nu fie în prezent membri ai Consiliului de supraveghere al BCE și nu trebuie să fi deținut o asemenea funcție în ultimul an anterior datei-limită pentru depunerea candidaturilor.

5.   Remunerare

Candidatul selectat va primi o remunerație proporțională cu atribuțiile alocate acestuia.

6.   Numire

Procedura de selecție se va desfășura în conformitate cu Regulamentul (UE) nr. 1024/2013 și cu normele de funcționare ale comitetului administrativ. Membrul comitetului administrativ va fi numit de Consiliul guvernatorilor BCE cu titlu personal și, prin urmare, nu poate delega responsabilitățile ce îi revin unui alt membru sau unui terț.

7.   Listă de rezervă

Comitetul de selecție poate include candidații care îndeplinesc criteriile de selecție într-o listă de rezervă; aceștia pot fi numiți în poziții similare în viitor. În acest caz, candidații vor fi informați în mod corespunzător. Lista de rezervă va fi valabilă pentru cinci ani de la numirea membrului comitetului administrativ și poate fi utilizată pentru numirea unui membru sau a unui membru supleant în cazul în care apare un post vacant.

8.   Independență și declarații de angajamente și de interese

Membrul comitetului administrativ va acționa independent și în interes public. În acest scop, acesta trebuie să prezinte o declarație publică de angajamente și o declarație publică de interese în care să menționeze orice interes direct sau indirect care ar putea fi considerat ca aducând atingere independenței acestuia sau inexistența oricăror astfel de interese. De asemenea, acesta trebuie să declare că va respecta normele privind confidențialitatea.

9.   Declarație privind protecția vieții private

BCE va prelucra toate informațiile personale cu privire la candidați în temeiul Regulamentului (UE) 2018/1725 al Parlamentului European și al Consiliului (3). Acest aspect se aplică, în special, în ceea ce privește confidențialitatea și securitatea unor astfel de date. Directorul general al Direcției generale servicii juridice a BCE va avea calitatea de operator pentru prelucrarea datelor cu caracter personal în ceea ce privește implicarea BCE în procedura de selecție pe baza prezentei cereri de exprimare a interesului. Scopul prelucrării datelor este de a organiza selecția și numirea membrului comitetului administrativ. Toate datele cu caracter personal vor fi prelucrate exclusiv în acest scop.

Datele cu caracter personal ale candidaților vor fi transmise membrilor comitetului de selecție, ai Comitetului executiv al BCE și ai Consiliului de supraveghere al BCE, precum și membrilor Consiliului guvernatorilor BCE.

BCE poate păstra datele candidaților selectați pentru o perioadă de cinci ani de la încetarea mandatului acestora. În cazul candidaților neselectați, datele vor fi păstrate pentru o perioadă de doi ani de la încheierea procedurii de selecție. În cazul unor litigii, perioadele de păstrare menționate mai sus vor fi prelungite cu doi ani de la încheierea tuturor procedurilor relevante.

Candidații au dreptul de a-și accesa datele și de a-și actualiza sau corecta datele de identificare. Cu toate acestea, datele care demonstrează îndeplinirea criteriilor de eligibilitate și de selecție nu pot fi actualizate sau corectate după data-limită a acestei cereri de exprimare a interesului, pentru a se asigura respectarea principiilor accesului egal și al nediscriminării și pentru a se asigura că procedura de selecție este riguroasă, transparentă și echitabilă pentru toți candidații.

Candidații au dreptul de a-și accesa datele de evaluare pe parcursul întregii proceduri. Pentru a asigura confidențialitatea deliberărilor și a procesului decizional al comitetului de selecție, al Comitetului executiv al BCE, al Consiliului de supraveghere al BCE și al Consiliului guvernatorilor, precum și pentru a proteja drepturile și libertățile celorlalți candidați, accesul candidaților va fi restricționat la propriile candidaturi și la părțile din evaluare care îi privesc.

Candidații au dreptul de a sesiza oricând Autoritatea Europeană pentru Protecția Datelor.

După numire, numele membrului comitetului administrativ selectat în urma prezentei proceduri va fi publicat pe website-ul BCE.

10.   Procedura de depunere a candidaturii

Pentru ca o candidatură să fie valabilă, aceasta trebuie depusă în conformitate cu procedurile prevăzute mai jos și trebuie să cuprindă următoarele:

| — | un formular de candidatură completat, disponibil la adresa: http://www.ecb.europa.eu |
| --- | --- |

—

un formular de candidatură completat, disponibil la adresa: http://www.ecb.europa.eu

| — | un CV actualizat [modelul de CV european (recomandat) poate fi descărcat de la aceeași adresă]. |
| --- | --- |

—

un CV actualizat [modelul de CV european (recomandat) poate fi descărcat de la aceeași adresă].

Candidaturile trebuie depuse cel târziu la 21 de zile calendaristice de la publicarea prezentei cereri de exprimare a interesului în Jurnalul Oficial al Uniunii Europene. Candidaturile pot fi depuse prin scrisoare recomandată sau serviciu de curierat privat, ștampila poștală sau data avizului emis de serviciul de curierat constituind dovada respectării termenului de depunere menționat anterior. Totuși BCE nu va lua în considerare candidaturile primite de BCE la mai mult de 10 zile calendaristice de la expirarea termenului menționat anterior. Candidaturile trebuie transmise la următoarea adresă:

| European Central Bank |
| --- |
| Director General Legal Services |
| 60640 Frankfurt am Main |
| GERMANY |

European Central Bank

Director General Legal Services

60640 Frankfurt am Main

GERMANY

Candidatura trebuie semnată de candidat.

Candidaturile depuse după termenul sus-menționat sau prin alte mijloace, de exemplu, prin fax, nu vor fi luate în considerare. Candidaturile neclare sau incomplete nu vor fi luate în considerare. Pentru a facilita procesul de selecție, toată comunicarea cu candidații cu privire la această procedură de cerere de exprimare a interesului se va efectua în limba engleză.

Candidații trebuie să informeze BCE fără întârziere și în scris cu privire la orice modificare a situației sau adresei lor, astfel încât candidatura acestora să poată fi actualizată.

Toți candidații care își depun candidatura în cadrul prezentei proceduri de cerere de exprimare a interesului vor fi informați cu privire la rezultatul procesului de selecție și de numire.

---

(1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).

(2)  Decizia BCE/2014/16 a Băncii Centrale Europene din 14 aprilie 2014 privind instituirea unui comitet administrativ de control și normele de funcționare ale acestuia (JO L 175, 14.6.2014, p. 47).

(3)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---